Francisco Guilledo
Ni Francisco Guilledo (Agosto 1, 1901 – Hulio 14, 1925), kadawyan nga ammo a kas ni Pancho Villa, ket maysa idi a Filipino a propesional a boksingero. Ni Villa, nga agtayag laeng iti 5 a kadapan ken 1 a pulgada (154 cm) ken saan a nagdagsen iti nadagdagsen ngem 114 a libra (51 kg), uray iti diskriminasion iti puli iti dayta a panawen, isu ket dimmayeg ken nagbalin isuna ti immuna nga Asiano a nangabak iti World Flyweight Championship idi 1923, ken nakagun-od iti reputasion a kas maysa kadagiti kalaingan a Flyweight a boksingero iti pakasaritaan.[1][2] Isu ket saan idi a na-knocked out iti intero a pagsapulanna iti boksing, a nagpatingga iti kellaat nga ipupusayna idi agtawen laeng iti duapulo ket tallo manipud iti komplikasion kalpasan ti panagparut iti ngipen.
grn_Latn ilo_Latn